kardosdrur/scandi-wiki huggingface dataset:
John Kerr (fysiker)

John Kerr (17. december 1824 – 15. august 1907) var en skotsk fysiker og pioner inden for elektrooptik. Han er bedst kendt for opdagelsen af Kerr-effekten.

Liv og arbejde 

John Kerr blev født 17. december 1824 i den skotske by Ardrossan Han studerede i Glasgow fra 1841 til 1846, og ved Theological College of the Free Church of Scotland i Edinburgh i 1849. Fra 1857 underviste han i matematik ved Free Church Training College i Glasgow. John Kerr døde i Glasgow i 1907.

Kerrs vigtigste eksperimentale arbejder var opdagelsen af dobbeltbrydning i faste og flydende dielektrika i et elektrostatisk felt og den såkaldte Kerr-effekt. Kerr-effekten er en ændring i et materiales brydningsindeks som følge af et påtrykt elektrisk felt, som er ligefrem proportional med kvadratet af det elektriske felt. Hvis der er lineært forhold hedder det i stedet Pockels-effekt. Kerr påviste et lignende fænomen for magnetiske felter som nu kaldes magneto-optisk Kerr-effekt.

Kerr-effekten udnyttes i en Kerr-celle som bl.a. anvendes i lukkere i højhastighedsfotografering med lukkertider ned til 100 ns. I 1928 brugte August Karolus og Otto Mittelstaedt en Kerr-celle til at modulere en lysstråle for måle dens hastighed. Tidligere målinger havde brugt mekaniske midler til modulation med frekvenser omkring 10 kHz, men Kerr-celle muliggjorde frekvenser op til 10 MHz og større målenøjagtighed. Kerrs originale celle var en glasblok. Moderne celler er ofte fyldt med væsker såsom nitrobenzen.

Kerr var også en tidlig fortaler for metersystemet i Storbritannien.

Hædersbevisninger 

 Æresdoktorgrad fra University of Glasgow, 1864
 Fellow of the Royal Society, 1890
 Royal Medal of the Royal Society, 1898
 Civil list pension, 1902

Eksterne henvisninger 
 "John Kerr" på Florida State Universitys hjemmeside
 "John Kerr" på University of Glasgows hjemmeside

Litteratur 
 Steele, R. rev. Anita McConnell (2004) "Kerr, John (1824-1907)", Oxford Dictionary of National Biography, Oxford University Press, hentet 19. juni 2005 (kræver abonnement)

Referencer 

Fysikere fra Skotland
Modtagere af Royal Medal
Bangladesh ved OL

Bangladesh deltog første gang i  olympiske lege under sommer-OL 1984 i Los Angeles og har siden deltaget i samtlige sommerlege. Nationen har aldrig deltaget i vinterlegene. Bangladesh er den mest folkerige nation, som ikke har vundet nogen olympisk medalje.

Medaljeoversigt

Referencer

Eksterne henvisninger 
 Bangladesh' OL-statistik  på Sports-reference.com

Bangladesh ved sommer-OL
OL
Bahrain ved OL

Bahrain deltog i de olympiske lege første gang under sommer-OL 1984 i Los Angeles og har deltaget i samtlige sommerlege siden. De har aldrig deltaget i de olympiske vinterlege.

Bahrain vandt sin første olympiske medalje i 2012, da Maryam Yusuf Jamal sejrede i 1500 meter løb. Medaljen blev først tildelt senere, da hun oprindeligt kom i mål som nummer tre; imidlertid blev etteren og toeren senere fratager deres medaljer som følge af doping, hvorefter Jamal i stedet fik guldmedaljen. I 2008 i Beijing havde mellemdistanceløberen Rashid Ramzi vundet guld i 1500 meter løb, men han blev 18. november 2009 frataget guldmedaljen på grund af, at han var testet positiv på CERA.

Medaljeoversigt

Kilder

Eksterne henvisninger 
 Bahrains OL-statistik  på Sports-reference.com

Bahrain ved sommer-OL
OL
EM i atletik 2016 - 400 meter hækkeløb (damer)

EM i atletik - 400 meter hækkeløb for kvinder fandt sted i Olympic Stadium den 8, 9 og 10. juli. Sara Slott Petersen fra Danmark vandt mesterskabet.

Resultater

1. runde

De første 2 i hvert heat kommer videre (Q) og de 6 næsthurtigste (q) kommer videre til .

Semifinaler

De første 2 i hvert heat kommer videre (Q) og de to næsthurtigste (q) kommer videre til finalen.

*Atleter som er direkte kvalificeret til semifinaler

Finale

Referencer 

2016 - 400 meter hækkeløb (damer)
Sport i 2016
Anne Just's Have

Anne Justs Have er en have, der er beliggende på Postvangen 4 i Hune, tæt ved Blokhus og Vesterhavet i Jammerbugt Kommune. Haven blev grundlagt af ægteparret Anne Just og Claus Bonderup i 1991, og åbnede for offentligheden i 1996. Haven er på 7340 kvadratmeter og består forskellige haverum og huse. Haven er i dag en turistattraktion, der er åben for offentligheden i sommerhalvåret.

I 2008 - lige før Anne Justs død - dannedes Fonden til Bevarelse af Anne Just´s Have med det formål, at Haven for fremtiden skulle bestå og besøges af haveglade gæster. Claus Bonderup og Anne Just overdrog Haven og alle husene til Fonden, der nu driver Haven. Fondens bestyrelse: Claus Bonderup, Erik Kolind Nielsen, Birte Hornemann, Malou Skeel og Carl Ejler Rasmussen.

Eksterne henvisninger 
 Anne Justs Haves hjemmeside
 Haven i Hune lever videre, 7. april 2009, Berlingske
https://www.dr.dk/drtv/episode/haven-i-hune_110751

Haver i Danmark
Etableret i 1991
Bygninger, konstruktioner og anlæg i Jammerbugt Kommune
Metal Cup 2016-17

Metal Cup 2016-17 var den 25. udgave af den danske pokalturnering i ishockey for mandlige klubhold, og turneringen blev arrangeret af Danmarks Ishockey Union. Turneringens navn refererede til dens sponsor, Dansk Metal.

Turneringen blev vundet af Rungsted Seier Capital, som i finalen besejrede Aalborg Pirates med 3-0 på hjemmebane i Hørsholm Skøjtehal. Det var fjerde gang, at en eliteoverbygning på Rungsted IK vandt pokalturneringen, men det var første gang, at holdet vandt en titel under navnet Rungsted Seier Capital. Nordsjællænderne afgjorde kampen tidligt i første periode, da de scorede på deres to første powerplays, mens Pirates på trods af flere overtalsperioder ikke formåede at passere hjemmeholdets finske målmand, Tuomas Tarkki, som blev kåret som pokalfighter, og så kunne Nikolaj Rosenthal et sekund før tid lukke og slukke med sin scoring til 3-0 i tomt mål.

I begyndelsen af anden periode i finalen satte hjemmeholdets Morten Green en voldsom tackling på nordjydernes Alexander Collberg, som af kampens dommere blev takseret til en game misconduct for tackling til hovedet, men som af Danmarks Ishockey Unions disciplinærudvalg efterfølgende blev vurderet som en ren kropstackling, og som derfor ikke medførte karantæne til Rungsted-spilleren. Til gengæld pådrog Collberg sig en svær hjernerystelse, der gav anledning til bekymring for hans fortsatte karriere.

Format 

Turneringen havde deltagelse af 12 hold:
 Alle ti hold fra Metal Ligaen 2015-16.
 De to bedste klubber fra Divisionen 2015-16, som ikke havde hold i Metal Ligaen: Hvidovre Fighters og Amager Islanders.
De fire semifinalister fra Metal Ligaen 2015-16, Esbjerg Energy, Herning Blue Fox, Frederikshavn White Hawks og SønderjyskE Ishockey, var direkte kvalificeret til kvartfinalerne, mens de otte øvrige hold i første runde spillede om de sidste fire kvartfinalepladser.

Resultater

Første runde 

I første runde spillede de otte lavest rangerende hold om fire pladser i kvartfinalerne. De fire hold blev ved lodtrækning parret i fire opgør, der blev afgjort i én kamp.

Kvartfinaler 

I kvartfinalerne spillede de fire vindere fra 1. runde sammen med de fire hold, der sidder over i 1. runde, om fire pladser i semifinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

I semifinalerne spillede de fire vindere fra kvartfinalerne om to pladser i finalen. De fire hold blev parret i to opgør, der blev afgjort over to kampe (ude og hjemme).

Finale 

Finalen blev afgjort i én kamp, der blev spiller i Hørsholm, eftersom Rungsted Seier Capital var det bedst placerede af de to finalehold i Metal Ligaen 2015-16.

Se også 
 Superisligaen 2016-17
 Divisionen 2016-17

Kilder / eksterne henvisninger 
Metal Cup 2016-17 
HockeyMagasinet - Lodtrækningen til pokalturneringen er foretaget (31. maj 2016)

Noter 

Ishockey i 2016
Ishockey i 2017
Pokalturneringen i ishockey
Landrecht (Steinburg)

Landrecht er en by og en kommune i det nordlige Tyskland, beliggende i Amt Wilstermarsch i den sydvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Landrecht ligger lige øst for Wilster. Floden Stör og Wilsterau løber gennem kommunen. Bundesstraße B5 går gennem Landrecht.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
John Kerr

John Kerr er navnet på:
 John Kerr (fysiker) – skotsk fysiker (1824–1907)
 John Kerr (generalguvenør) – australsk generalguvenør (1914–1991)
 John Kerr (forfatter) – amerikansk forfatter (1950–2016)
 John Kerr (curlingspiller) – engelsk curlingspiller
 John Kerr, Jr. (fodboldspiller) – amerikansk forboldsspiller (født 1965)
Håndværk & Design (blad)

Håndværk & Design er et tidsskrift, der er organ for den faglige forening Håndværk og Design, efter at denne blev dannet ved sammenlægning af Danmarks Sløjdlærerforening og Danmarks Håndarbejdslærerforening i 2016.

Fra 1. juli 2015 blev Danmarks Sløjdlærerforening og Danmarks Håndarbejdslærerforening sammenlagt til en ny fælles forening for lærere i håndværk og design, idet sløjd og håndarbejde med virkning fra 2015 er sammenlagt til det nye fag håndværk og design; men den officielle stiftelsesdag er fredag den 29. april 2016.

Bladets forgængere, SLØJD og Håndarbejde Nu, udkom frem til 2015.  
Fra 1. september 2015 er de blevet efterfulgt af det nye tidsskrift Håndværk & Design med Karsten Bjerregaard som redaktør.

Tidsskriftets redaktører 
 2015-  Karsten Bjerregaard, Arden

Håndværk & Design
Blad
Håndværk & Design
Sløjd
Håndarbejde
Materiel kultur
Materiel design
Pædagogik
Skolefag
Folkeskolefag
Kulturteknik
Håndværk og Design (forening)

Håndværk og Design er en faglig forening for folkeskolelærere, der underviser i skolefaget håndværk og design, der fra 2015/16 har afløst de tidligere skolefag sløjd og håndarbejde. Den nye forenings formand kom fra Danmarks Håndarbejdslærerforening, og næstformanden, Wisti Pedersen, var tidligere formand for Danmarks Sløjdlærerforening.

Foreningens medlemsblad er Håndværk & Design, der første gang udkom i september 2015.

Foreningens formænd 
 2016-2019 Hanni G. Eskildsen
 2019-  Irene Egeskov Andersen

Eksterne link 
 Foreningens hjemmeside

Etableret i 2016
Sløjd
Håndarbejde
Håndværk
Materiel kultur
Materiel design
Pædagogik
Skolefag
Folkeskolefag
Kulturteknik
Josamarant

Josamarant () er en pragtfinke, der lever i det nordlige Nigeria.

Noter 
 Avibase - the world bird database

Eksterne henvisninger 

Fugle fra Vestafrika
Pragtfinker
Dominikanske Republik ved sommer-OL 2016

Dominikanske Republik deltog under sommer-OL 2016 i Rio de Janeiro, Brasilien fra d. 5. august til d. 21. august.

Medaljevindere

Referencer 

2016
Lande ved sommer-OL 2016
Danmarksturneringen i floorball

Danmarksturneringen i floorball er en turnering for hold i floorball arrangeret af Floorball Danmark.

Turneringsstrukturen for seniorer består af tre niveauer for damer og seks niveauer for herrer. Dertil kommer en række ungdomsårgange.

Referencer 

Floorball i Danmark
Malte Ebert

Malte Fynboe Manniche Ebert (født 26. juni 1994), bedre kendt som Gulddreng, er en dansk sanger/sangskriver samt radiovært fra Vejle. Han vandt Årets Publikumspris ved Danish Music Awards 2016.

Opvækst 
Malte Fynboe Manniche Ebert er opvokset i byen Andkær uden for Vejle. Han har gået i skole i Gauerslund og på Rosborg Gymnasium i Vejle.

Karriere

2016-2018: Gulddreng 
Gulddreng var en figur Malte Ebert skabte sammen med sit pladeselskab. Gulddreng byggede sine sangtekster på et selvoptaget billede, hvor han sang om hvor god han selv syntes han var. Gulddreng var især populær på streamingtjenesten Spotify, hvor han nåede mere end 80 millioner streams. I en dokumentarserie udgivet den 22. september 2017 på DR3, blev historien bag Gulddreng afsløret og hvad fremtiden indebar. Her blev det blandt andet offentliggjort, at Malte skulle stoppe som Gulddreng i februar 2018, og har skrevet kontrakt med Sony Music om et, på det tidspunkt, ukendt engelsk-sproget projekt. Gulddreng afholdte en afskedkoncert den 2. februar 2018.

I 2021 udgav Gulddreng igen en single, denne gang EM-sangen "Helt Sikker" i forbindelse med at Danmark spiller ved UEFA Euro 2020.

Hits 
Han er kendt for nummer-et hittene "Model", "Se mig nu" og "Hva' så". De tre sange opnåede at ligge nummer et lige efter hinanden - hvorfor Gulddrengs første tre single alle strøg til tops i Danmark. Sidenhen nåede også "Drikker for lidt", "Nemt" og "Ked af det", samt julesangen "Guld jul" også en førsteplads, hvorfor alle Gulddrengs første syv singler opnåede en førsteplads i Danmark. Gulddrengs efterfølgende singler blev ikke nummer ét.

2018-: Sig selv 
Den 15. juni 2018 udgav han sin første single, "Rather Be" i eget navn. Singlen udkom d. 15. juni 2018 og debuterede på nr. 3 på den danske Spotify Top 50. Han spillede 18. maj 2019 en koncert i Lille Vega på Vesterbro i København. I oktober 2019 udkom hans fjerde single "I could get used to this". Sangen blev lavet i samararbejde med dj'en Martin Jensen.

Andre projekter

App 
Den 7. september 2016 udgav Gulddreng også sin egen officielle app i Apples App Store. Appen er udviklet i samarbejde med Thorwest Development.

TV 
I samarbejde med DR3 udgav Malte Ebert tv-programmet "Første gang med Gulddreng - live fra d'Angleterre", der afslører mere om musikeren Gulddreng, der desuden er det første interview med Gulddreng.

We don't know 
I februar 2015 udgav Malte Ebert og Frederik Meyer, en duo som de kaldte "We Don't Know", tre sange på DR karrierekanonens side.

Diskografi

Gulddreng

EP 
Gulddreng udgav i foråret 2017 EP'en 24K EP på vinyl, som kun sælges under hans livekoncerter og på hans hjemmeside. EP'en indeholder nummer et hittene "Model", "Se mig nu", "Hva' så", "Drikker for lidt", "Nemt" og "Ked af det".

Album

Singler

Priser 

 Danish Music Awards 2016 (Årets Publikumspris)
 Guldtuben 2016 (Årets sang)
 Zulu Awards 2017 (Årets nye navn)
 Zulu Awards 2017 (Årets hit)
 GAFFA-Prisen 2017 (Årets nye danske navn)

Referencer

Eksterne henvisninger 
 
 

Sangere fra Danmark
Personer fra Vejle Kommune
Moderne R&B-sangere
Danmark ved sommer-PL 2016

Danmark deltog med 21 sportsfolk i seks sportsgrene ved sommer-PL 2016 i Rio de Janeiro 7. til 18. september. Det danske PL-holds chef de mission var Michael Møllgaard Nielsen.

Medaljer

Medaljevindere

Deltagere 
Oprindeligt var 16 danske atleter kvalificeret, men med IOC's udelukkelse af alle russiske atleter fik Danmark tildelt yderligere seks pladser.

Atletik 

Foregik i Estádio do Maracanã.

Klassificering
T (Track) bruges om løb, F (inField) bruges om spring og kast. Blinde har koden 11, gående spastikere med halvsidig lammelse har 37, spastikere med minimale koordinationsproblemer har 38, ét ben amputeret over knæet er 42, ét ben amputeret under knæet er 44, og kørestolsbrugere med normale arme, men med lammelser fra under brystet (parapletiker) er 55.

Bordtennis 

Foregik i Rio Centro i Barra.

Klassificering
Klasse 1-5 er for siddende spillere, klasse 6-10 er for stående. Klasse 6-spillere har alvorlige handicap på både arme og ben, klasse 10-spillere har oftest kun et handicap i den arm, de ikke spiller med.

Cykelsport 
Foregik i Barra da Tijuca i Barra

Klassificering
Cykelryttere med handicap, der stadig tillader brug af 'almindelige' cykler, klassificeres C1-C5. Cykelryttere med balanceproblemer fx spastikere er T1-T2, og bruger tricykler. Cykelryttere, der ikke kan bruge benene, er H1-H4, og bruger hånddrevne cykler. Til sidst anvendes klassificeringen B om cykelryttere med synshandicap. De bruger tandemcykler med en seende tandempilot. Jo lavere tal, jo mere besværet er cykelrytteren af sit handicap.

Hestesport 

Foregik i Centro Nacional de Hipismo i Deodoro.

Rytteren Line Kongensgaard var oprindelig på holdet, men da hendes hest Laponio blev skadet, er hun ikke med i Rio.
Klassificering
Equestrian Riding grade Ia har enten meget dårlig kropsbalance og/eller nedsat funktion af alle fire lemmer. Grade IV har kun nedsat funktion på et eller to lemmer, evt. nedsat syn.

Skydning 

Foregik i Centro Nacional de Tiro i Deodoro.

Klassificering
SH2 (Skytter med nedsat styrke og /eller funktion i arme og hænder. Riflens vægt støttes af et stativ).

Svømning 

Foregik i Olympic Aquatics Stadium.

Klassificering
Fysiske handicap klassificeres S1-S10, S1 er mest besværet af sit handicap, S10 er mindst. Synshandicap går fra S11 (blind) til S13 (svagtseende). Brystsvømning og individuel medley kræver særlige klasser, fx SB8 og SM10. En svømmer kan sagtens være klassificeret både S6, SB4 og SM5 på samme tid.

Referencer 

 IPC Classification

Eksterne henvisninger 
 paralympic.dk

Lande ved sommer-PL 2016
2016
Kerr-effekt

Kerr-effekten, også kaldet den kvadratiske elektrooptiske effekt, er en ændring i et materiales brydningsindeks som reaktion på et påtrykt elektrisk felt. Ændringen i brydningsindeks er proportionalt med kvadratet af det elektriske felt. Kerr-effekt er forskellig fra Pockels-effekt som også er en ændring i brydningsindeks som følge af et elektrisk felt, men hvor forholdet er lineært. Alle materiale udviser Kerr-effekt, men med forskellig styrke. Kerr-effekten blev opdaget af den skotske fysiker John Kerr.

Kerr-celler 
En Kerr-celle er et optisk apparat som udnytter Kerr-effekten.

Kerr-celler er bl.a. brugt til at måle lysets hastighed. De anvendes som lukkere ved højhastighedsfotografering, hvor der er opnået lukkertider på 40 ns med Kerr-celler. Kerr-celler anvendes også til modulation af laserlys i forbindelse med optisk kommunikation.

Referencer

Eksterne henvisninger 
 Artikler om bl.a. Kerr-celler in tidlige tv-apparater (på engelsk) 

Optik
Anelise Søndergaard

Anelise Søndergaard (født 14. august 1924 i København, død 2. april 1985) var en dansk autodidakt maler og grafiker. Hun var datter af maleren Jens Søndergaard.

Anelise Søndergaards værker var inspireret af naturen i Thy ligesom faderens. Hun malede især heste og fiskerbåde.

Eksterne henvisninger og kilde 
 
 

Malere fra Danmark
Disenå Station

Disenå Station (Disenå stasjon) var en jernbanestation, der lå i byområdet Disenå i Sør-Odal kommune på Kongsvingerbanen i Norge. 

Stationen blev åbnet 1. oktober 1865. Det var oprindeligt tanken, at den skulle have heddet Sæteråa efter åen, der har udløb ved stationen. På grund af navneligheden med nabostationen Seterstøa Station, blev navnet imidlertid ændret til Disenaaen efter gården på den anden side af åen. Der findes altså ingen å med navnet Disenå. Stationen blev fjernstyret 21. maj 1966 og gjort ubemandet 17. marts 1969. Den blev nedlagt 9. december 2012 i forbindelse med indførelsen af ny køreplan for tografikken i Østlandsområdet. 

Ved nedlæggelsen bestod stationen af nogle få spor med to perroner og en stationsbygning i rødbrunt træ. Stationsbygningen blev opført i 1954 efter tegninger af NSB Arkitektkontor.

Litteratur

Eksterne henvisninger

Noter 

Stationer på Kongsvingerbanen
Nedlagte jernbanestationer i Norge
Etableret i 1865
Ophørt i 2012
Jernbanestationer i Hedmark
Galterud Station

Galterud Station (Galterud stasjon) var en jernbanestation, der lå i området Galterud i Sør-Odal kommune på Kongsvingerbanen i Norge.

Stationen blev oprettet som holdeplads 2. maj 1864, to år efter banens åbning. Den blev opgraderet til station i 1913. Den blev fjernstyret 21. maj 1966 og gjort ubemandet 23. maj samme år. Stationen blev nedlagt 9. december 2012 i forbindelse med indførelsen af en ny køreplan for togtrafikken i Østlandsområdet, efter at den i de sidste år kun havde været betjent af lokaltog.

Stationsbygningen er opført i 1903 efter tegninger af Paul Armin Due.

Litteratur

Eksterne henvisninger

Noter 

Stationer på Kongsvingerbanen
Etableret i 1864
Ophørt i 2012
Jernbanestationer i Hedmark
Guttersrud Station

Guttersrud Station (Guttersrud stasjon eller Guttersrud holdeplass) var en jernbanestation, der lå i Guttersrud i Fet kommune på Kongsvingerbanen i Norge. Stationen blev oprettet som trinbræt mellem Fetsund og Sørumsand i 1932. Den var i brug indtil begyndelsen af 2001’erne men blev nedlagt i forbindelse med anlæggelse af Roven krydsningsspor lige syd for den. Stationen bestod af et spor med en perron og læskur af træ.

Under den tyske besættelse af Norge angreb et allieret fly af ukendte årsager et persontog ved Guttersrud 29. september 1944. En passager blev dræbt, mens flere andre blev såret. Toget fik også flere skader men kunne dog efterfølgende med lav hastighed transportere en hårdt såret til Sørumsand for lægebehandling og videre transport til Rikshospitalet.

Litteratur

Eksterne henvisninger

Noter 

Stationer på Kongsvingerbanen
Nedlagte jernbanestationer i Norge
Etableret i 1932
Ophørt i 2013
Jernbanestationer i Viken
Peru ved OL

Peru deltog første gang i olympiske lege under sommer-OL 1936 i Berlin og har siden deltaget i alle efterfølgende sommerlege undtaget 1952 i Helsingfors. Nationen deltog første gang i vinterlegene under 2010 i Vancouver.

Medaljeoversigt

Eksterne henvisninger 
 Perus OL-statistik  på Sports-reference.com

Peru ved sommer-OL
Peru ved vinter-OL
OL
Maryam Mirzakhani

Maryam Mirzakhani (født 5. maj 1977 i Teheran, død 14. juli 2017l) var en iransk matematiker. Hun var professor i matematik ved Stanford University. 

I 2014 modtog hun som første iraner og første, og indtil videre eneste, kvinde nogensinde Fieldsmedaljen for sin matematiske forskning.

Hun forskede indenfor Teichmüller teori, hyperbolsk geometri, ergodisk teori og symplektisk geometri.

Mirzakhani døde som blot 40-årig af brystkræft.

Uddannelse 
Mirzakhani blev født i 1977 i Teheran i Iran. Efter grundskolen sikrede hun sig en plads efter en optagelsesprøve på pige-gymnasiet Farzanegan for særligt talentfulde elever.

I 1994 vandt Mirzakhani guldmedalje ved den Internationale Matematik-Olympiade. I 1995 fik hun en perfekt 100 % score og vandt endnu en guldmedalje ved Matematik-Olympiaden. Mirzakhani fik en bachelorgrad i matematik fra Sharif Universitetet i Teheran i matematik i 1999. Hun forsatte sine studier i USA og fik en PhD fra Harvard University i 2004 for en afhandling i hyperbolsk geometri. Fra 2004 til 2008 var hun ansat ved Princeton University sponseret af Clay Mathematics Institute. I 2008 blev hun professor i matematik på Stanford University.

Referencer

Eksterne henvisninger 
 Maryam Mirzakhani hjemmeside 
 
 

Personer fra Teheran
Matematikere fra Iran
Modtagere af Fieldsmedaljen
Ansatte ved Stanford University
Kvindelige matematikere
Paraguay ved OL

Paraguay deltog første gang i olympiske lege under sommer-OL 1968 i Mexico City og har siden deltaget i alle efterfølgende sommerlege undtaget 1980 i Moskva, som nationen deltog i den Internationale boykot af. Panama deltog i vinterlegene første gang i 2014 i Sotji.

Medaljeoversigt

Eksterne henvisninger 
 Paraguays OL-statistik  på Sports-reference.com

Paraguay ved sommer-OL
Paraguay ved vinter-OL
OL
Ergodisk teori

Ergodicitet og ergodisk teori er begreber indenfor matematik, anvendt til estimering af forventede værdier i statistik og i dynamiske systemer.

Indenfor fysik og termodynamik er ergodisk hypotese et andet begreb, der omhandler fysiske systemer og deres faserum.

Navnet ergodicitet stammer fra oldgræsk (ergon: arbejde, hodos: måde).

Ergodisk proces 
En stokastisk proces kaldes for ergodisk, hvis processens egenskaber, såsom dens værdi og autokorelationsfunktion, kan estimeres ud fra en serie af udfald  af processen.
 

En seksidet terning viser en ergodisk proces kaldet . Den forventede værdi af terningens udfald er:
 
Når terningen kastes flere gange, vil gennemsnitsværdien af udfaldene nærme sig den forventede værdi – jo flere kast, desto nærmere værdien.

Statistik
Medarbejderinvesteringsselskab

Medarbejderinvesteringsselskab (MS) er en selskabsform der blev oprettet forsøgsvis i Danmark i december 2014.
Selskabsformen giver medarbejdere mulighed for at investere en del af deres løn i virksomheden. 
Der betales ikke indkomstskat af indskudet.

Et eksempel på et medarbejderinvesteringsselskab er MS DC Pork Rønne, der blev oprettet i 2014 i forbindelse med redningsplanen for slagteriet Danish Crown i Rønne.

Referencer 

Virksomhedsformer